ჯუზეპე ნატოლი

ჯუზეპე ნატოლი გონგორა დი სკალიტი (დ. 9 ივნისი, 1815 – გ. 25 სექტემბერი, 1867) — იტალიელი იურისტი და პოლიტიკოსი სიცილიიდან, მესინიდან. იგი იყო სოფლის მეურნეობის მინისტრი კამილო კავურის დროს, იტალიის სამეფოს გაერთიანების შემდეგ, 1861 წელს.

 ცხოვრება 
ნატოლი დაიბადა სიცილიაში, მესინაში, 1815 წლის 9 ივნისს, ჯაკომო ნატოლისა და ემანუელა ჩანჩოლოს ოჯახში. მესინას კაროლინას აკადემიაში ორატორობასა და ფილოსოფიას დაეუფლა, შემდეგ კი პალერმოს უნივერსიტეტში სამართალი შეისწავლა. უნივერსიტეტი 22 წლის ასაკში დაამთავრა. 1843 წლიდან მესინის უნივერსიტეტში ასწავლიდა. მას მოსამართლის თანამდებობა შესთავაზეს, მაგრამ უარი თქვა, რადგან არ სურდა ბურბონების მეფის მსახურება. ნატოლიმ მონაწილეობა მიიღო 1848 წლის სიცილიის რევოლუციაში და შედეგად სიცილიიდან ტურინში გაიქცა, სადაც თერთმეტი წელი გაატარა ემიგრაციაში. 1860 წელს ის მონაწილეობდა გარიბალდის სიცილიის წინააღმდეგ ლაშქრობის ორგანიზებაში და გემების მეორე ტალღას მიჰყვა კუნძულზე. გარიბალდის დიქტატურის დროს ის ხანმოკლედ იყო სოფლის მეურნეობის მინისტრი და საგარეო საქმეთა მინისტრის მოვალეობის შემსრულებელი. 

1861 წელს იტალიის გაერთიანების შემდეგ, კავურიმ იგი სოფლის მეურნეობის მინისტრად მოიწვიაიტალიის ახალი სამეფოს პირველ, ხანმოკლე მთავრობაში. ნატოლი იტალიის სენატორად დაინიშნა და ბრეშას პრეფეტად („გუბერნატორად“) მუშაობდა, თუმცა თანამდებობიდან გაათავისუფლეს მას შემდეგ, რაც ჯარებმა 1862 წლის 16 მაისს ბრბოს ცეცხლი გაუხსნეს. შემდეგ ის დაახლოებით ორი კვირის განმავლობაში სიენას პრეფეტოს თანამდებობას იკავებდა. 

1864 წელს ალფონსო ლა მარმორამ ნატოლი თავის მთავრობაში განათლების მინისტრად დანიშნა. 1865 წელს, ჯოვანი ლანცას გადადგომის შემდეგ, ის ორი თვის განმავლობაში შინაგან საქმეთა მინისტრის მოვალეობის შემსრულებელიც იყო.
მინი|ნატოლის ძეგლი ლეტერიო განგერის მიერ, მესინის გრან კამპოსანტოში
ნატოლი 1867 წლის 25 სექტემბერს მესინაში ქოლერის ეპიდემიის დროს გარდაიცვალა. იგი დაკრძალეს Arciconfraternita degli Azzurri-ს სამლოცველოში. 1880 წლის 6 ივლისს მისი ნეშტი ამოთხარეს და მესინის  გრან კამპოსანტოში გადაასვენეს, სადაც მისთვის დიდი ძეგლი აღმართეს.

ნატოლი იყო წმინდა მავრიკისა და ლაზარეს ორდენის დიდი ოფიცერი და სან-მარინოს ორდენის ოფიცერი.

 სქოლიო 
Natoli Giuseppe  (in Italian). Senato della Repubblica. Accessed January 2016.
Luciana Caminiti (2012). Natoli Gongora di Scaliti, Giuseppe (in Italian). Dizionario Biografico degli Italiani, volume 77. Roma: Istituto dell’Enciclopedia Italiana. Accessed January 2016.

კატეგორია:გარდაცვლილი 1867
კატეგორია:დაბადებული 1815
კატეგორია:დაბადებული 9 ივნისი
კატეგორია:გარდაცვლილი 25 სექტემბერი
კატეგორია:სიცილიელები
კატეგორია:იტალიელი პოლიტიკოსები